God se openbaring in die
Ou Testament oor wat ná
die dood op mense wag, en hoe
die omliggende kulture dink
oor lewe ná die dood
1.1 Die Ou Testament
KOM ONS BEGIN by die begin van die Bybel. Ons noem die eer-
ste deel van die Bybel die Ou Testament. Ons dink jy weet dit:
Indien ons met “Ou” Testament verwys na dié deel van die By-
bel wat oud is en verval het en nie meer vir ons waarde het nie,
dan pootjie ons taalgebruik ons.
Wat pla, is dat gelowiges nie noodwendig sal sê dat hulle oor
die Ou Testament as “oud” en gedateer dink nie. Wanneer men-
se egter selde die Ou Testament lees en hulle lewe en leer daar-
op bou, blyk dit dat hulle in praktyk die Ou Testament beskou
as ’n deel van die Bybel wat eintlik nie meer vir ons waarde en
belang het nie.
Feit is: Die Ou Testament het steeds groot en onmisbare
waarde vir ons as Nuwe-Testamentiese gelowiges.
You're reviewing: Wat Wag Op Ons Na Die Dood? (Sagteband)